《北京送孙曼叔屯田权三司开坼司》
宋代·苏辙

人生不愿才，才士困奔走。
君为大农属，求暇更能否。
自我游魏大，相识恨未久。
谁言但倾盖，信有胜白首。
清晨坐风观，落日语凉牖。
棋精动如律，弓健不论斗。
旁观我不能，晤语君见受。
秋风起沙漠，凄雨湿征袖。
送行欲汲汲，富贵恐君后。
将去聊迟迟，已远悲朋友。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。